
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS TRIŠALĖS TARYBOS SUDĖTIES PATVIRTINIMO

2026 m. birželio 23 d. Nr. 494
Vilnius

Vadovaudamasi Lietuvos Respublikos darbo kodekso 185 straipsnio 1 ir 4 dalimis, Lietuvos Respublikos Vyriausybė n u t a r i a:
1. Nustatyti, kad į Lietuvos Respublikos trišalę tarybą deleguojami du atstovai iš Lietuvos Respublikos socialinės apsaugos ir darbo ministerijos, du atstovai iš Lietuvos Respublikos ekonomikos ir inovacijų ministerijos, du atstovai iš Lietuvos Respublikos finansų ministerijos ir vienas atstovas iš Lietuvos Respublikos Vyriausybės kanceliarijos.
2. Patvirtinti ketveriems metams šios sudėties Trišalę tarybą, kurioje atstovauja:
darbdavių organizacijoms:
Asociacijos „Investors’ Forum“ deleguotas atstovas;
Lietuvos darbdavių konfederacijos deleguotas atstovas;
Lietuvos pramonininkų konfederacijos du deleguoti atstovai; 
Lietuvos prekybos, pramonės ir amatų rūmų asociacijos deleguotas atstovas;
Lietuvos verslo konfederacijos du deleguoti atstovai; 
profesinių sąjungų organizacijoms:
Lietuvos profesinių sąjungų konfederacijos trys deleguoti atstovai;
Lietuvos profesinės sąjungos „Solidarumas“ du deleguoti atstovai;
Respublikinės jungtinės profesinės sąjungos du deleguoti atstovai; 
Lietuvos Respublikos Vyriausybei:
Ekonomikos ir inovacijų ministerijos du deleguoti atstovai;
Finansų ministerijos du deleguoti atstovai; 
Socialinės apsaugos ir darbo ministerijos du deleguoti atstovai; 
Vyriausybės kanceliarijos deleguotas atstovas.
3. Pavesti Ekonomikos ir inovacijų ministerijai, Finansų ministerijai, Socialinės apsaugos ir darbo ministerijai ir Vyriausybės kanceliarijai deleguoti savo atstovus ir jų pakaitinius atstovus į Trišalę tarybą ir per 10 darbo dienų nuo atitinkamo sprendimo priėmimo raštu informuoti Socialinės apsaugos ir darbo ministeriją apie deleguojamus į Trišalę tarybą atstovus ir jų pakaitinius atstovus, nurodant atstovų ir jų pakaitinių atstovų pareigų pavadinimus, vardus, pavardes.
4. Pasiūlyti šio nutarimo 2 punkte nurodytoms darbdavių ir profesinių sąjungų organizacijoms deleguoti atstovus ir jų pakaitinius atstovus į Trišalę tarybą ir per 10 darbo dienų nuo atitinkamo sprendimo priėmimo raštu informuoti Socialinės apsaugos ir darbo ministeriją apie deleguojamus į Trišalę tarybą atstovus ir jų pakaitinius atstovus, nurodant atstovų ir jų pakaitinių atstovų pareigų pavadinimus, vardus, pavardes.
5. Pripažinti netekusiu galios Lietuvos Respublikos Vyriausybės 2022 m. birželio 22 d. nutarimą Nr. 651 „Dėl Lietuvos Respublikos trišalės tarybos sudėties patvirtinimo“. 
6. Nustatyti, kad šis nutarimas įsigalioja 2026 m. liepos 1 d.



Laikinai einanti Ministro Pirmininko pareigas	                                     Inga Ruginienė




Laikinai einanti socialinės apsaugos ir darbo ministro pareigas                      Jūratė Zailskienė

